Den Vest-Sjællandske Avis, 1841-03-19
Den 16de Febr. blev det foreslaaet i RepræsentantEn kamret at bede Commissionen for Militairvæsenet, at den vilde tilkjendegive sine Anskuelser i Anledning af Fremlæggelsen af et Udkast til Landets behørige Forsvar; dette Forslag blev eenstemmigt antaget. J Senatet behandledes Beslutningerne til at afværge det saakaldte Britiske Angreb. J denne Hensigt var foreslaaet en Sum af 400000 Dollars, men Senatet gjorde en Forandring og foreslog en Million. Den saaledes amenderede Beslutning blev antaget af Senatet og oversendt Grændsecommissionen. Fremdeles blev der i Senatet antaget forskjellige andre Beslutninger, som vidnede om en krigersk Stemning. Saaledes blev det besluttet at ansøge Præsidenten for de forenede Stater og at gribe kraftige Forholdsregler til at bortfjerne den Engelske Magt, som bestandigt truer Staten Maine. En anden endnu vigtigere Beslutning lyder saaledes: "Da Staten Maine trods de høitideligste Bestemmelser har lidt af vedholdende Britiske Fornærmelser, og da man ikke kan bygge paa den gode Tro til en Stat, som saa ofte har brudt sit Ord, saa besluttes, at Staten Maines Gouverneur befuldmægtiges til at gribe kraftige Forholdsregler til at forjage Dronningen af Englands Tropper, som nu ere stationerede paa det af Storbritannien stridiggjorte Gebeet, som dog uden Tvivl udgjør en Deel af Staten Maines retmæssige Gebeet." J Anledning af Meods Sag meldes intet Videre, end at man holder sig forvisset om, at den vil til bestemt Tid komme for Retten, og han sandsynligviis blive dømt og hængt. - Disse ugunstige Efterretninger have havt en uheldig Jndflydelse paa de Engelske Fonds, som atter ere faldne 1/4 pCt. i London. – Fra Tydskland meldes, at Ødelæggelsen af Steendæmningen (see ovenfor) skal være paabegyndt fra Forbundets Side. - Ligesom det Nordamerikanske Spørgsmaal nu maa tiltrække sig Opmærksomheden, saaledes er det ogsaa Tilfældet med det orientalske Anliggende, der synes at give Anledning til nye og muligen lange Forhandlinger, inden det udjevnes. Fra London har man endnu ingen Efterretning om, hvilket Jndtryk Efterretningerne om den nye Forvirring af det orientalske Spørgsmaal have fremkaldt. De Tydske og Franske Efterretninger tillægge næsten udelukkende den Engelske Gesandts Jntriger det for Mehemed Alt uantagelige Firman. Efterretninger fra Main melde, at England har officielt tilkjendegivet Frankrig Udløbet af Julitractaten og opfordret det til at tiltræde Conferentsen. Moniteur Parisien og Presse (Paris d. 12te Marts) melde overeensstemmende, at det Østerrigske Cabinet ikke billiger Jndskrænkningerne i Arveretsfirmanet, og at Grev St. Aulaire skriver fra Wien, at Fyrst Metternich er meget oprørt over Divanets Opførsel. Tillige skriver Presse, at der i London er den 5te Marts undertegnet en Slutningsprotokolover det orientalske Spørgsmaal, og Hr. Guizot er bleven indbudet til at undertegne denne Protokol; Firmanet maatte nødvendig blive væsentligt modificeret af de fire Magter. J Paris havde man den 11te Marts nogle Breve fra Alexandrien, som meldte Aarsagen, hvorfor Mehemed Ali har forlangt Ophævelsen af to af de vigtigste Betingelser. Denne Beslutning skal være fremkaldt ved Jbrahim Paschas Jndflydelse, da han ved Efterretningen om, at han var udelukket fra at succedere sin Fader, har erklæret, at han ikke vil underkaste sig, saalænge han besidder en Hær til at forsvare sin Ret. Man siger endog, at hanhar erklæret sin Fader, at dersom denne underkastede sig de ydmygende Betingelser, saa vilde han Jbrahim) erklære sig for uafhængig og for Vicekonge over Ægypten. Andre Breve paastaae, at Mehemed Ali har forkastet Betingelserne, idet han erklærede, hellere at ville trække sig tilbage i Privatlivet og med sin hele Familie forlade Ægypten end antage dem.